OpenLLM-France/wikimedia huggingface dataset:
# Ehizakatuak

Ehizakatuak AEBtako marrazki bizidun telesaila bat da. 1972ko irailaren 9a eta abenduaen 2aren artean NBC katean aireratua izan zen. Joe Ruby eta Ken Spearsek DePatie-Freleng Enterprises konpainiarako sortu eta Viacom ekoiztetxeak banatu zuen.
Euskal Herrian 1980ko hamarkadan euskaraz aireratua izan zen.

## Argumentua

Marrazki bizidun hauek garai hartako CBS kateko Mission: Impossible telesaila ospetsuaren parodia da, bertan gizakiak beharrean protagonistak itxura xelebreko 3 txakur eta 2 katu zirelarik. Bertan misioak arrakastaz betetzeaz gain etsai gaiztoei aurre egiten zieten: Belea, Strangeless doktorea, Madame X... zakur-katu talde edo bosteko hau AEBtako Mendebaldean XX. mendearen hasierako auto zahar batean ibili ohi zen.
Parodia edo marrazki bizidun hauetako ezaugarri nabarmenena protagonistek bete behar zuten misio berriaren ohiko argibide mezua jaso eta entzun ondoren honako esaldi honekin amaitu ohi zuela da: "Mezu hau 5 segundutan suntsituko da", protagonistek hura entzutean suntsiketa edo leherketatik ero moduan ihez egin ohi zutelarik. Argibide hauek "Buruzagia" ("The Chief") izenekoak eman ohi zizkien. Garai hartan telesailetan umorezko gertakizun bat jazo ondoren entzutea oso ohikoak ziren "gezurrezko irriak" ere bazeuzkan, hau ere parodia moduan.
Bestalde, marrazki bizidunen haiera edo aurkezpena eta amaierako musikak 1960ko hamarkada eta 1970ko hamarkadako gitarra musika psikodelikoan oinarritua dago.

## Pertsonaiak

* Stutz (Michael Bell), taldeko burua, izaera lotsagabea eta ia beti irrifartsu ageri ohi den katua.
* Ding Dog (Stu Gilliam), taldeko bigarrena edota eskuineko eskua da, AEBtako Gerra Zibileko unifome urdina jantzia daramatzan txakurra da, gauzak une desegokian eta zentzu gutxiz egiteko joera du
* Mussel Mutt (Aldo Ray), taldeko "giharra" da, txakur handia, indartsua eta astuna, beti gosez dago eta bere begiak ia beti bere ilea eta kapelapean ezkutatuak izan egon ohi dira.
* Putty Puss (Joe Besser), katu txiki bat da, mozorroetan trebea.
* Dog Rhubarb (atal gehienetan Arte Johnson eta 3 ataletan Daws Butler), ahots fineko txakur zientzialaria da. Jaka luzea eta mexikar kapela handi bat daramatza, bertan bere asmakizunak gordeta dauzkalarik. Bere sudurluzea kapelatik at nabarmen izan ohi du.
* Belea edo The Raven (Michael Bell)
* Strangeless doktorea eta Grogan (Daws Butler)
* Madame X (Joan Gerber)
* Doll doktorea (John Stephenson)

## Erreferentziak

* ↑ ETB1an marrazki bizidun hauek bere garaian Ehizakatuak izenburuaz aireratuak izan ziren
* ↑ Ehizakatuak, animazio serieak. Euskalencodings.com

## Kanpo estekak

* Ehizakatuak marrazki bizidunen hasierako musika entzungai eta ikusgai. Youtube.com (Ingelesez)
* Ehizakatuak marrazki bizidunen IMDBko fitxa irakurgai (Ingelesez)
* Ehizakatuak marrazki bizidunen telesaileko Misbehavin' Raven Mission izenburuko atal osoa ikusgai. Youtube.com (Ingelesez)
* Datuak: Q1619737
# Emakume erdi biluzia txapelarekin

Emakume erdi biluzia txapelarekin (alemanez: Weiblicher Halbakt mit Hut) Ernst Ludwig Kirchner artista alemaniarrak 1911n egin zuen oihal gaineko margolan bat da. Koloniako Ludwig museoan dago gordeta. Margolanak 76 x 70 cm-ko neurriak ditu. WRM 2752 inbentario-zenbakia du (WRM = Wallraf-Richartz-Museum). Kirchnerren sinadura goiko ezkerrean dago: EL Kirchner II.

## Historia

Kirchnerren koadro honetan Doris Große, Dodo izenez ezaguna, izan zen modeloa. Margolaria harekin batera egon zen 1909tik 1911ra, Dresdetik Berlinera joan zenean. Doris Große modista zen eta emakumeentzako txano bitxien diseinatzailea izan zen.
Hasiera batean Parisko Adolphe Baseler bildumakoa zen margolana, gero Parisen bizi zen Sam Salz arte-merkatari estatubatuarrak eskuratu zuen. 1924an, Josef Haubrich abokatuaren Koloniako bildumara iritsi zen, non nazien erregimenetik osorik iraun zuen eta, Haubrich bilduma guztia bezala, 1946an Koloniako Wallraf-Richartz Museoari eman zioten dohaintzan. Bertan egon zen 1976ra arte. Ondoren, 1976an sortu zen Museum Ludwigen jarri zen ikusgai. 1922az geroztik, margolana Kirchnerren lan aipagarri gisa nazioarteko hainbat erakusketatan erakutsi da.

## Deskribapena

Margolariak txapela jantzita irudikatzen du modeloa, itxura absentearekin, partzialki eranzten eta bularrak erakusten dituen bitartean. Frantziako fauvismoaren eraginez gain, zeinetan kapeladun emakume eder baten motiboa maiz agertzen zen, Alexej von Jawlenskyren lanetan adibidez, marrazkiaren lerro urriak eta kolore eskema mugatua arte europarraren ez diren elementuak dira. Henri Matissen emakume biluziekin konparatuta, Kirchner-en, emakumeak ez da pasiboa, jarrera tentsio eta kontzienteagoa erakusten du. Aurretik landutako bi dimentsioa ere alde batera utzi zuen efektu bisual plastikoago baten alde. Koadroak bere atzealdean 1910eko Fränzi in Wiesen oihal amaitu gabea izatearen ezaugarria du.

## Erreferentziak

* ↑ Berliner Nationalgalerie-ko erakusketaren katalogoa, Ernst Ludwig Kirchner, Berlin 1979
* ↑ Donald E. Gordon, Ernst Ludwig Kirchner. Mit kritischem Katalog sämtlicher Gemälde, Munich, 1968 (Alemania)

## Kanpo estekak

* Datuak: Q14856959
# Emakume ezezagun baten gutuna

Emakume ezezagun baten gutuna (alemanez: Brief einer Unbekannten) Stefan Zweig idazleak 1922an plazaratu zuen eleberri labur ospetsua da.

## Sinopsia

Oharra: Atal honek istorio osoa edo amaiera argitzen du.
Gutun luze eta gartsu batek osatutako nobela honetan, emakume batek, hil baino lehen, bere bizitzako amodio handi eta bakarra izan dela adierazten dio R. idazleari.

## Euskarazko bertsioa

2005ean agertu zen, Igela argitaletxean. Itzulpena Edorta Mataukok egin zuen alemanetik euskarara ISBN 84-87484-61-1.

## Erreferentziak

* ↑ katakrak.net
* ↑ «Stefan Zweigen beste lan bat euskaratu dute» Berria 2023-11-23 CC BY-SA 4.0 lizentziapean.

## Kanpo estekak

* Datuak: Q914123
# Emakume biluzik eserita

Emakume biluzik eserita , italieraz Nudo seduto, 1919an Amedeo Modigliani margolari italiarrak egindako oihalaren gaineko olioa da. Gaia, emakumearen gorputza biluzik, oso ohikoa da Modiglianiren obran. Lan hauek eskandalua eragin zuten 1917an, publikoki erakutsi zirenean poliziak parte hartu behar izan zuen eta gobernuak erakusketa itxi egin zuen.

## Erreferentziak

* ↑ http://aliciaporamoralarte.blogspot.com.es/2011/04/los-desnudos-de-amedeo-modigliani.html

## Bibliografia

* (Italieraz): Victoria Charles. Amedeo Modigliani. Rizzoli, ISBN 978-1-78042-081-3.

## Kanpo estekak

* (Gaztelaniaz) Modiglianiren inguruko gida.
* Datuak: Q2921123
* Multimedia: Seated Nude (Amedeo Modigliani) / Q2921123
# Emakume biluzik etzanda, atzetik ikusita

Emakumea biluzik atzetik ikusita (frantsesez Nu couché, vu de dos) Pierre-Auguste Renoir margolari frantsesaren margolana da, 1909an egina. Gaur egun Pariseko Orsay museoan ikus daiteke.

## Azterketa

Renoirren lan hau Velázquezen beste lan batean oinarritzen da, Venus del espejo lanean alegia. Bien arteko desberdintasun nagusia bigarren honetan irudia difuminatua ikusten dela esan dezakegu. Berez, elementu definituena emakumearen azpian ikusten den burkoa izan daiteke. Eszena, bestetik, sinplifikatu du Renoirrek: hemen ez dugu Kupido ikusten, ezta ere ispilua non modeloaren aurpegia azaltzen zen Velazquezen lanean. Orokorrean, Renoirren irudiak errealismo gutxiago azaltzen du.

## Erreferentziak

* ↑ Romano, E., ed. (2005). Renoir. Los Grandes Genios del Arte, 10. liburuki. Madril, Unidad Editorial. 192.or. ISBN 84-89780-63-3.

## Kanpo estekak

* (Frantsesez):Margolanaren fitxa Orsay Museoan.
* Datuak: Q3879267
* Multimedia: Nu couché, vu de dos (c. 1916) by Pierre-Auguste Renoir in the Musée d'Orsay / Q3879267
# Emakume egiptoarra belarritakoekin

Emakume egiptoarra belarritakoekin (ingelesez: Egyptian Woman with Earrings), John Singer Sargent artista estatubatuarraren XIX. mende amaierako margolana da. Mihise gaineko olioz egina, lanak emakume egiptoar baten erretratua jasotzen du. Pintura New Yorkeko Museo Metropolitanoaren bilduman dago.
Sargentek 1890ean bidaia bat egin zuen Egipto, Grezia eta Turkiara, artearen bidez mendebaldeko erlijioaren jatorria aztertzeko proiektu baten barruan. Koadro hau eta bere parekoa ere, Egiptoko emakumea, bilduma berean daude, eta biak bidaian egindakoen artekoan daude.

## Erreferentziak

* ↑ https://www.metmuseum.org/art/collection/search/12073?searchField=All&sortBy=relevance&what=Paintings&ao=on&od=on&ft=*&offset=0&rpp=80&pos=56

## Kanpo estekak

* Datuak: Q20173354
# Emakume bionikoa

Emakume Bionikoa (ingelesez: The Bionic Woman) 1970eko hamarkadako zientzia-fikziozko estatubatuar telesaila bat da. Protagonista nagusia Lindsay Wagner aktorea zen. Aurretik pantailaratu zen eta Lee Majors aktoreak antzeztutako The Six Million Dollar Man ("Sei Milioi Dolarretako Gizona") telesailaren jarraipena da, bitxia dirudien arren, gizonezko protagonista zuen telesaila hark baina oraindik arrakasta gehiago lortu zuelarik. 1976ko urtarrilaren 14an ABC telebista katean estreinatu zen, 1977an eta amaierarte NBC katean aireratu zelarik.
1980ko hamarkadan Euskal Herrian euskaraz ETB1 kateak aireratu zuen.
Telesailaren istorioa istripu larria izan zuen emakume gazte tenislari baten ingurukoa zen, istripuaren ondoren gorputzean osagai bionikoa txertatuko dizkiote: bi hanka bioniko, eskuin beso bionikoa, eta begi eta entzumen bionikoak... ondorioz berebiziko abiaduran korrika eta jauzi ikaragarriak egin, eskuin besoko indar izugarria, eta ikusmen eta entzumen harrigarriak izango ditu.
2007an Bionic Woman izeneko berregokitzapena aireratu zen, honako honetan Michelle Ryan ingeles aktoreak antzeztu zuelarik, horretarako estatubatuar ahoskera ikasiz.

## Aktoreak

* Lindsay Wagner: Jaime Sommers
* Richard Anderson: Oscar Goldman
* Martin E. Brooks: Dr. Rudy Wells

## Kanpo estekak

* Emakume Bionikoa telesailaren IMDBko fitxa irakurgai (Ingelesez)
* Emakume Bionikoa telesailaren atala ikusgai. Youtube.com (Ingelesez)
* Datuak: Q1216258
* Multimedia: The Bionic Woman / Q1216258
# Emakume demonioa

Emakume demonioa (ingelesez A Hell of a Woman) Jim Thompson idazle estatubatuarrak idatzitako eleberri bat da. 1954an argitaratu zen.

## Argumentua

Oharra: Atal honek istorio osoa edo amaiera argitzen du.
Frank “Dolly” Dillon, lanbide ziztrinez lanbide ziztrin joaten den gizona, “Ordainerraz” almazenetan aritzen da orain, etxez etxeko saltzaile eta zordunei kobratzaile gisa. Bizitza kaskar horretan, zoritxarreko ezkontzak, alkohola eta indarkeria ere dauden horretan, emakume gazte bat agertzen da, zeina atso batekin bizi den eta berarengandik tratu txarrak jasotzen dituen. Gazte horrekin harreman berezi bat hasiko du Dillonek.

## Pertsonaiak

* Frank “Dolly” Dillon: protagonista.
* Joyce: Dollyren emaztea. Etxetik alde egin zuen baina berriro itzuli zen.
* Mona Farrell: bere izebarekin bizi da eta tratu txarrak jasotzen du harengandik. Dillonez maitemintzen da.
* Farrell andrea: Monaren izeba. Esklabo moduan tratatzen du Mona.
* Staples: “Ordainerraz” almazenetako arduraduna.
* Pete Hendrickson: almazenen zordunetariko bat. Dillonek era berezi batean kobratuko du zorra. Gero engainatu egingo du bere laguntza jasotzeko, asmoak aurrera ateratzearren.

## Kanpo estekak

* Datuak: Q12256785
# Eric W. Weisstein

Eric W. Weisstein (Bloomington, Indiana, 1969ko martxoaren 18a) estatubatuar entziklopedista bat da, hainbat internet bidezko entziklopedien sortzailea eta mantentzailea: MathWorld, Eric Weisstein's World of Science (ScienceWorld). Gaur egun, Wolfram Research enpresarako lan egiten du.

### Weissteinen entziklopediak
#### Osoak

      * MathWorld
      * ScienceWorld

#### garapen bidean daudenak

      * Scientific Books
      * Game of Life in Cellular Automata Theory
      * Music
      * Rocketry

### Oharrak eta erreferentziak

* Eric Weissteinen webgune ofiziala (Ingelesez)
* Eric Weissteinen biografia MathWorld-en (Ingelesez)
* ScienceWorld-en FAQ-a (Ingelesez)
* Eric Weissteinen Curriculum Vitae-a (Ingelesez)
* Eric Weisstein doktore tesia (Ingelesez)
* Datuak: Q168550
# Erica Cipressa

Erica Cipressa, (Mirano, Venezia, Italia, 1996ko maiatzaren 18a), eskriman aritzen den kirolari italiarra da..
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina eskuratu zuen Floretea-taldeka kategorian, Italia ordezkatuz; Tokion, ROCeko taldearen (urrezko domina), eta Frantziako taldearen (zilarrezko domina) atzetik sailkatu zen Italia.
Tokion, honako hauek osatzen zuten taldea: Martina Batini, Erica Cipressa, Arianna Errigo eta Alice Volpik.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Emakumezkoa, Floretea-taldeka kategoria. |

## Erreferentziak

* ↑ «Erica Cipressa» olympedia.org (Ingelesez)
* ↑ "Erica Cipressa" olympics.com (Gaztelaniaz)

## Kanpo estekak

* Datuak: Q56380669
# Eric Woolfson

Eric Norman Woolfson (Glasgow, 1945eko martxoaren 18a - Londres, 2009ko abenduaren 2a) eskoziar musikari eta abeslaria izan zen. The Alans Parsons Project taldea sortu zuen Alan Parsonsekin batera.
1963an Londresera iritsi zen eta piano-jotzaile gisa lan egin zuen. Geroago abestiak idatzi zituen Marianne Faithfull eta beste artista batzuentzat. 1974n Alan Parsons ezagutu zuen eta The Alan Parsons Project taldea sortu zuten. 1976tik 1987ra arte hamar diskotan lagundu zuten. Geroago bost musikal sortu zituen.
# Eric Wieschaus

Eric Frank Wieschaus (South Bend, Indiana, AEB, 1947ko ekainaren 8a -) estatubatuar biologoa da.

## Biografia

Fisikako eta biologiako ikasketak egin zituen Estatu Batuetan, South Bend eta Yale unibertsitateetan. Suitza, Frantzia, Alemania eta Estatu Batuetan egin du lan, eta New Jerseyn (Princetoneko Unibertsitateko Biologia Molekularreko Sailean) aritu da azkeneko urteetan.
70ko hamarkadan, Nobel saridun Christiane Nusslein-Volhardekin ikasi zuen, Heidelbergeko Biologia Molekularreko Europar Laborategian, helburu berarekin biek: drosofila euliaren arrautza enbrioi zatikatu nola bihurtzen zen aurkitzea. Urtebeteko lanaren ondoren, hamabost gene desberdin bereizi zituzten, eta gene horietan aldaketak eginez gero enbrioiaren zatikatzean akatsak sor zitezkeela aurkitu zuten.
1980an argitaratu zituzten lehenbiziko ondorioak, umekiaren garapena kontrolatzen duten geneak gen jakin batzuk direla zehaztu ondoren. Lan horri esker, Medikuntzako Nobel saria jaso zuen 1995ean, Christiane Nüsslein-Volhard alemaniarrarekin eta Edward B. Lewis estatubatuarrarekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q301438
* Multimedia: Eric F. Wieschaus / Q301438
# Eric S. Raymond

Eric Steven Raymond (Boston, 1957ko abenduaren 4a) estatubatuar informatikaria da.
ESR bezala ezagutua, The Cathedral & the Bazaar saiakera idatzi zuen. Jargon Fileren arduraduna da. Jargon Filerekin hacker bezala ezagutu egin zen, ondoren 1997an figura lider bihurtu zen Open Source Mugimenduan.
Raymond neopaganoa da, baita anarkokapitalista eta su-armak edukitzeko eta erabiltzekoaren defendatzailea. Zientzia fikzioa gustuko du. Musikalari da eta gerriko beltza taekwondon. Paralisi zerebrala pairatzen du.

## Biografia

Bostonen, Massachusettsen, 1957an jaio eta 1971z geroztik Pennsylvanian bizi da. 1976an hacker bilakatu zen. Fetchmail posta korrontearen bezeroen koordinatzailea izan zen. Emacsa eratzera ere lagundu zuen, eta GNU ncurses liburutegiaren idazle laguntzailea izan zen.
Berea da atsotitz hau: "begi aski badaude, erraza da akats guztiak topatzea". Atsotitz honen inspirazioa The Cathedral & the Bazaar liburua da. Saiakerak idazten aritu da, tema politikoz batez ere.
1997tik aurrera, teorizatzaile garrantzitsuenetariko bat bihurtu zen, kode irekia delakonan. Open Source Initiativeren fundatzailea bat ere izan zen. Hedabideetan, kode irekiaren, negozioen eta masen kulturaren enbaxadore bihurtu zen. Hizlari ona da eta 6 kontinenteetan 15 estatu desberdin bisitatu ditu.
Bere arrakasten artean, Netscapearen kodearen liberazioari lagundu ziola nabarmendu behar da, 1998an Mozilla proiektua sortzeko lagundu zuena. Kode irekia Wall Streeten sartzeagatik ospetsu bilakatu zen.

## Kritika

Eric hainbat eztabaidetan egon da sartuta.

### Eztabaidak hacker komunitatearekin

Famatua egin da Jargon Filearen adopzioarengatik. Raymond laguntzen dutenek argumentatzen dute inork ez duela proiektuaren bidegurutzerik egin eta bertsio berriaren koordinatzaile bihurtu zela.

### Gatazkak software askearen komunitatearen bazkideekin.

Kritikoak Raymondek bere sustapen pertsonalerako software askea bahitu duelako salatu dute. Beste mugimenduen hizlariak kritikatu ditu. Richard Stallmanekin desadostasuna izan ondoren eta Free Software Foundationen jarrera software askearen etikari buruz- ikuspegi merkantilista defendatuz- hacker komunitatearen barneko tentsioak areagotu zituen.
Raymond eta Linuxen eratzaileen artean ere gatazkak izan ziren, berak sortutako CML2a ez onartu ondoren. Bere izaerak tentsio ugari zabaldu ditu kode irekiaren zaleen artean.
* Datuak: Q188954
* Multimedia: Eric S. Raymond / Q188954
# Elxeko palmadia

Elxeko palmadia (valentzieraz Palmerar d'Elx) Alacanteko probintziako Elxeko (Elche) hirigunean dagoen palmadi handia da. Europako palmadirik handiena da eta munduan arabiar palmadi batzuek besterik ez dute gainditzen. Bertako palmerarik arruntena Phoenix dactylifera da eta musulmanek ekarri zuten Iberiar penintsula okupatu zutenean.
200ko azaroaren 30ean UNESCOk Gizateriaren Ondare izendatu zuen Elxeko palmadi osoa.

## Erreferentziak

* ↑ El Palmeral histórico de Elche. Patrimonio de la Humanidad por la Unesco.. (Noiz kontsultatua: 2010-4-5).

## Ikus, gainera

* Elx

## Kanpo estekak

* Palmadiari buruzko informazioa Elxeko turismo webgunean
* 360º-ko panoramika
* Datuak: Q930784
* Multimedia: Palmeral de Elche / Q930784
# Elx

Elx (gaztelaniaz Elche, eta ofizialki Elx/Elche) Valentziar Herrialdeko udalerria da, Baix Vinalopó eskualdean eta Alacanteko probintzian kokatua. Eskualdeko hiriburu eta udalerririk populatuena, pobintziako bigarren populatuena eta Valentziar Herrialdeko hiri nagusietakoa da. 2006an 219.032 biztanle zituen eta 326 km²-ko azalera du. Famatua da bere palmondo basoa.
1897an agertu zen l´Alcúdian (Elchetik 2 kilometrora) Elxeko Dama izena eman zitzaion emakumezko buru eder bat, K.a. V-III. mende bitartekoa. Santa Mariako eliza (XVII-XVIII. m.). Zapatagintza du industria nagusia; langileriaren bostenak laborantzan dihardu.

## Historia

Elx, Iberiako zibilizazioaren hirigune garrantzitsua izan zen kartagotarrak eta, batez ere, erromatarrak bertaratu ziren arte. Julia Ilici Augusta izena eman zioten erromatarrek. Bisigodoen hiria izan ondoren, arabiarrek konkistatu eta landak ureztatzeko ubide sare zabal batez hornitu zuten lurralde osoa. Gaztelako erreinuak arabiarrei harturiko lurraldeetako bat izan zen 1244. urtean, eta 1304. urtean Valentziako Erresumako hiri bihurtu zen.

## Klima

Datu klimatikoak (Elx) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 14.5 | 15 | 18.5 | 21 | 25.5 | 28.5 | 31 | 32 | 28.5 | 24 | 18.5 | 15 | 22.7 |
| Batez besteko tenperatura (ºC) | 10.3 | 10.5 | 13.8 | 16 | 20.2 | 23.3 | 26 | 26.5 | 24 | 19.5 | 14.3 | 11 | 18 |
| Batez besteko tenperatura minimoa (°C) | 6 | 6 | 9 | 11 | 15 | 18 | 21 | 21 | 18.5 | 15 | 10 | 7 | 13.1 |
| Pilatutako prezipitazioa (mm) | 21 | 25 | 14 | 30 | 24 | 21 | 3 | 6 | 27 | 57 | 26 | 32 | 286 |
| Iturria: ||||||||||||||

## Biztanleriaren bilakaera

Elxeko biztanleriaren bilakaera :
| 1787 | 1857 | 1887 | 1900 | 1910 | 1920 | 1930 | 1940 |
| 17.554 | 19.533 | 23.847 | 27.308 | 30.511 | 33.167 | 38.013 | 46.596 |
| 1950 | 1960 | 1970 | 1981 | 1991 | 1996 | 2001 | 2006 |
| 55.877 | 73.320 | 122.663 | 162.873 | 187.596 | 191.660 | 198.190 | 219.032 |

## Elkarteak

* Elx C.F., futbol taldea.

## Hiri senidetuak

Elx ondorengo hiriekin senidetuta dago:
* Jaca (Aragoi)
* San Bartolomé de Tirajana (Kanariak)
* Tolosa Okzitania (Frantzia)

## Ikus, gainera

* Elxeko Dama

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. 157. araua: Europako hiriak. .
* ↑ http://www.ucm.es/info/cif/station/es-elch2.htm

## Kanpo estekak

* (Katalanez) (Gaztelaniaz) Elxeko Udalaren webgunea
* Datuak: Q10509
* Multimedia: Elx / Q10509
# Elxeko misterioa

Elxeko misterioa$^1$ UNESCOren gizateriaren ondarea :
| Aingeruaren jaitsiera ||
| Mota | Kultura Ondare Immateriala |
| Erreferentzia | 00018 |
| Kokalekua | |
| Eskualdea$^2$ | Europa eta Ipar Amerika |
| Izen ematea | 2001 (XXV. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Elxeko misterioa (katalanez: Misteri d'Elx) erlijio-drama da, Elxen urtero egiten dena, abuztuaren 14 eta 15ean. Andre Mariaren iragaitza, jasokundea eta koroatzea antzezten ditu XV. mendean sortua, Trentoko Kontzilioak ere ezin izan zuen galarazi, Urbano VIII.ak 1632an baimendu baitzuen. 2001ean UNESCOk Gizateriaren Kultura Ondare Immaterial izendatu zuen.

## Erreferentziak

* ↑ Gómez Muntané, Maricarmen. (2010). Misteri d’Elx / Misterio de Elche. Consueta de 1709. Valentzia: Tirant lo blanch ISBN 9788498767391..
* ↑ El Misterio de Elche. unesco.org.

## Kanpo estekak

* Datuak: Q2115110
* Multimedia: Misteri d'Elx / Q2115110
# Elwood udalerria, Vermilion konderria

Elwood udalerria Ameriketako Estatu Batuetako Illinois estatuko udalerri bat da, Vermilion konderrian. Azken zentsuaren arabera 1.459 biztanle zituen, 24.89 milia karratu (64.5 km$^2$) eremuan.

## Ekonomia

2020ko zentsuaren arabera, Elwood udalerrian 645 etxebizitza zeuden. Per capita diru-sarrerak 26.748 estatubatuar dolar ziren.

## Kanpo estekak

* Datuak: Q549741
# Elwood (Utah)

Elwood Ameriketako Estatu Batuetako inkorporatutako herri bat da. Box Elder konderrian kokatuta dago, Utah estatuan. 1.173 biztanle ditu, 20,911939 kilometro koadroko azaleran banatuta.

## Ikus, gainera

* Box Elder konderrian

## Kanpo estekak

* Datuak: Q2890560
* Multimedia: Elwood, Utah / Q2890560
# Elwood (New York)

Elwood Ameriketako Estatu Batuetako erroldak esleitutako leku bat da. Suffolk konderrian dago, New York estatuan. 11.426 biztanle ditu, 12,381416 kilometro koadroko azaleran banatuta.

## Ikus, gainera

* Suffolk konderria

## Kanpo estekak

* Datuak: Q3462037
# Elxeko Miguel Hernández Unibertsitatea

Elxeko Miguel Hernández Unibertsitatea (gaztelaniaz: Universidad Miguel Hernández de Elche; katalanez: Universitat Miguel Hernández d'Elx) Valentziako Erkidegoko unibertsitate publikoa da, Elxen, Altean, Sant Joan d'Alacanten eta Orihuelan campusak dituena.
Elxeko Miguel Hernández Unibertsitateak 26 gradu, 2 gradu bikoitz, 50 unibertsitate-master eta 13 doktorego programa ditu.

## Kanpo estekak

* Datuak: Q24676
* Multimedia: Universitas Miguel Hernández / Q24676
# Elwood (New Jersey)

Elwood Ameriketako Estatu Batuetako erroldak esleitutako leku bat da. Atlantic konderrian dago, New Jersey estatuan. 1.215 biztanle ditu, 8,270322 kilometro koadroko azaleran banatuta.

## Ikus, gainera

* Atlantic konderria

## Kanpo estekak

* Datuak: Q5368308
* Multimedia: Elwood, New Jersey / Q5368308